NaiveNeuron/SloPal huggingface dataset:
Hrušovský, Pavol, podpredseda NR SR (2011-04-05):
Panie poslankyne, páni poslanci, vyhlasujem 10-minútovú prestávku, po ktorej budeme pokračovať v rokovaní ďalším bodom programu, ktorý sme prerušili. Budeme pokračovať o 17.50 hodine. (Prestávka.) (Po prestávke.) Muránsky, pán poslanec Muránsky! Panie poslankyne, páni poslanci, prosím, aby ste zachovali kľud a rozvahu a pokoj. Páni poslanci, pod balkónom, páni poslanci koalície aj opozície. Pán poslanec Muránsky, urobte tam poriadok! Budeme pokračovať v prerušenom rokovaní o návrhu skupiny poslancov na vydanie zákona, ktorým sa mení a dopĺňa zákon o podmienkach prevodu majetku štátu na iné osoby, ktoré sme prerušili, páni poslanci, prerušili pri vystúpení pani poslankyne Belousovovej, ktorej teraz udeľujem slovo, aby mohla pokračovať v prerušenom vystúpení k prerokovávanému návrhu skupiny poslancov. Nech sa páči, pani poslankyňa. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov , tlač 270.)
Mazurek, Milan, poslanec NR SR (2020-09-17):
Ďakujem pekne za slovo. Pán poslanec Blaha, ja by som vám aj chcel veriť, aj by som vám uveril, keby ste neboli členom strany SMER, keby ste nevystupovali za stranu SMER, keby ste neboli poslanec strany SMER takú dlhú dobu a všetky tie veci, ktoré ste hovorili o pomoci najslabším, o tom, ako vy ste im pomáhali, taká zidealizovaná predstava, že vy smeráci ste pomáhali tým najslabším a teraz sú tu títo neoliberálni extrémisti, ktorí tým najslabším uberajú. Ja sa s vami nebudem hádať o tom, že títo ľudia ukracujú tú najslabšiu časť obyvateľstva o ich príjmy, o to, čo by mali mať, ale taktiež sa bránim tej vašej zidealizovanej predstave o tom, ako vy ste veľa robili pre dôchodcov, ako vy ste veľa robili pre tých najslabších, pretože to nie je pravda. Keď hovoríte, že táto vláda pomáha biznismenom, ja by som tu vedel vymenovať xy oligarchov, ktorí stáli za SMER-om a ktorým všetkým pomohli. Vieme dobre, jak zachraňovali Váhostav, ako riešili ďalších rôznych skorumpovaných mafiánov. Tá Počiatkova vila, ktorú ste spomínali, to je tiež váš výtvor. Viete, nemôžme sa tu k tomu stavať, ako keby vy ste boli najčistejší a teraz sa do týchto ľudí, ktorí, samozrejme, majú toľko špiny za ušami, že by sme mohli o tom dlho rozprávať, púšťate, ako keby oni boli teraz nejaká chyba. A keď ešte spomínate mimovládky, ja nerozumiem, kde sa v smerákoch berie drzosť hovoriť o tom, že táto vláda podporuje mimovládky. Veď Robert Fico stál na tlačovke, hovoril, ako dostanú 30 mil. eur v jednom roku. Chcel si ich kúpiť a potom mu podrezali krk. Presne tak to dopadlo. Mysleli ste si, že ich skorumpujete, ale tie boli nastavené úplne inak. Ale s jednou vecou s vami súhlasím. Odhliadnuc od toho, že, samozrejme, táto vláda má dosť peňazí na to, aby mohla dať ľuďom 13. dôchodky, že majú zdroje na to, pretože si ich požičali, a že majú zdroje na to, aby teoreticky znížili odvodové zaťaženie minimálnej mzdy, aby to neohrozilo pracovné miesta a ľudia mohli dostať väčšie výplaty, ale to, že sa tu naozaj rozmáha, nie, ako vy to nazývate, generačný rasizmus, lebo to je nezmyselný pojem, ale nejaká generačná nenávisť, že množstvo mladých ľudí naozaj ohŕňa nosom nad tými dôchodcami, že im musí platiť, ale zabúdajú na to, že to boli tí dôchodcovia, ktorí platili za ich školné, ktorí platili za ich výučbu, vzdelanie... (Prerušenie vystúpenia časomerom.)
Kollár, Boris, predseda NR SR (2022-09-22):
Ďakujem. Vyhlasujem rozpravu za skončenú. Chce v rozprave zaujať stanovisko navrhovateľ? (Reakcia navrhovateľa.) Ďakujem pekne. Chce sa vyjadriť k rozprave spravodajkyňa? (Reakcia spravodajkyne.) Ďakujem.
Šeliga, Juraj, podpredseda NR SR (2021-03-30):
Ďakujem, prezentujme sa, prosím, a hlasujme. (Hlasovanie.) Prítomných 110, za 109, proti nikto, zdržal sa nikto, nehlasoval 1. Konštatujem, že sme schválili vládny návrh zákona, ktorým sa menia a dopĺňajú niektoré zákony v pôsobnosti ministerstva dopravy a výstavby v súvislosti s ochorením COVID-19 v cestnej doprave. Ďalej budeme hlasovať o bode 41 programu, a to je druhé čítanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení (tlač 374). Poprosím pána poslanca Cmoreja, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 374.)
Pellegrini, Peter, predseda NR SR (2024-01-08):
Pán poslanec Majerský.
Šeliga, Juraj, podpredseda NR SR (2020-11-03):
Prezentujme sa, prosím, a hlasujme. (Hlasovanie.) Prítomných 122, za 102, proti nikto, zdržalo sa 20, nehlasoval nikto. Konštatujem, že sme tento pozmeňujúci návrh schválili. Nech sa páči.
Kollár Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 144, za 71, proti 25, 43 sa zdržalo, 5 nehlasovalo. Uvedený návrh sme neschválili.
Jasaň, Viliam, poslanec NR SR (2014-11-08):
Ja budem krátky, lebo kolegovia povedali, zvlášť kolega Blaha, čo som ja chcel povedať. Ale, pán Kaník, vy budujete 25 rokov liberálnu demokraciu. To je aká demokracia? To je taká, že ste na Slovensku sprivatizovali, rozkradli za osem rokov, čo sa dalo? Alebo to je taká, že po ôsmich rokoch vládnutia si kúpi niekto v Bratislave budovu za 95 mil., keď jej trhová hodnota bola od 150 do 270 miliónov? To je taká demokracia, že brat ministra požiada o eurofondy, a keď ich nedostane, tak sa súdi so štátom? To je taká demokracia, keď v Bratislave sa rozpredajú všetky lukratívne zdravotnícke zariadenia, dokonca v nemocniciach lukratívne oddelenia sa rozpredali známym, svojim známym? To je tá demokracia, o ktorej nám tu hovoríte? (Potlesk.) Ja si myslím, že voliči vám to už raz spočítali. A predpokladám a dúfam, verím, že vám to spočítajú aj teraz. A preto sa nečudujem tomu, čo ste tu vyvolali, tej hystérii a tým nadávkam, tomu všetkému, čo ste tu doniesli, lebo vám naozaj ide o to, aby ste sa tu akýmkoľvek spôsobom udržali. Ja vám neželám v živote nič zlé. Osobne nemám nič proti tomu, ani proti vám osobne, ani proti nikomu, ktorý to tu je. Ale toto, čo sa tu predvádza, tak ja sa hanbím pred Slovenskom, že tu niekoľko takých poslancov sedí, ktorí zabudli, čo robili, a idú učiť tých, ktorí sú tu krátko. Ďakujem. (Potlesk.)
B. Bugár, podpredseda NR SR: (2003-12-03):
(Hlasovanie.) Prítomných 136 poslancov, za 86, proti 4, zdržalo sa 45 poslancov, nehlasoval 1. Konštatujem, že aj body 16 a 21 zo spoločnej správy sme schválili. I. Hamarčák, poslanec: Ďalšie hlasovanie bude o bodoch 6, 7, 9, 13, 17, 24 a 26 s odporúčaním gestorského výboru neschváliť ich.
Tomanová, Viera, poslankyňa NR SR (2011-07-12):
Ďakujem pekne. Pán poslanec Glváč, ja vám chcem poďakovať za vaše vystúpenie. Možnože by bolo dobré, kedy ste boli uviedli aj ďalšie, ďalšie odmeny alebo poskytnuté príjmy, ktoré ministerstvo práce poskytuje iným ľuďom, a možno ešte dokonca o jednu tretinu vyššie, ako ich priznali v Sociálnej poisťovni. Mne tam len na vrchu v tom zozname, ktorý mi ktosi poslal, figuruje nejaké meno Karaba. A dúfam, že som ho nespotvorila, ak áno, tak sa v tejto chvíli skutočne ospravedlňujem. Takže hospodárenie na ministerstve práce počnúc vyplácanými odmenami pre tých vyvolených a podobne a v obrovských sumách skutočne veľmi pokluckáva za nejakou realitou a odmeňovaním za odborne vykonanú prácu. Pokiaľ ide o vianočný príspevok, súhlasím s tým, čo ste povedali. V každom prípade by ho bolo potrebné zvýšiť, pretože reálne z hľadiska aj sociálnej situácie dôchodcovia sú na tom z roka na rok horšie. A myslím si, že si podporu zaslúžia. A, pán minister, vy doteraz ste išli cestou iba tou, že ste ľuďom brali, či ste znížili rodičovský príspevok, teraz dokonca aj návrh na ešte zníženie. Najskôr ste to odôvodňovali, že samozrejme vyrovnaním dvoch hraníc, teraz už nikto nehovorí o vyrovnávaní dvoch hraníc, ale znižujete dokonca na 95 eur príspevok pri narodení dieťaťa. A takto by som mohla hovoriť o príspevku na aktivačné, výkon za aktiváciu v rámci pomoci v hmotnej núdzi. Čiže dovolím si tvrdiť, že ste katastrofou pre Slovensko v sociálnej oblasti.
Laššáková Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 138 poslancov, za návrh hlasovalo 62, proti 34, zdržalo sa 42 poslancov. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Pokračujeme v hlasovaní v prvom čítaní o návrhu poslancov Národnej rady Richarda Sulíka, Jozefa Mihála a Lucie Nicholsonovej na vydanie zákona, ktorým sa mení a dopĺňa zákon č. 56/2012 Z. z. o cestnej doprave, tlač 676. Dávam slovo spravodajkyni, ktorú určil navrhnutý gestorský výbor pre hospodárske záležitosti, pani poslankyni Helene Mezenskej, aby hlasovanie uviedla. Nech sa páči, pani spravodajkyňa. (Hlasovanie o návrhu poslancov Národnej rady Slovenskej republiky Richarda Sulíka, Jozefa Mihála a Lucie Nicholsonovej na vydanie zákona, ktorým sa mení zákon č. 56/2012 Z. z. o cestnej doprave v znení neskorších predpisov , tlač 676.)
Uhrík, Milan, poslanec NR SR (2018-11-28):
Pán poslanec Klus, vo svojom vystúpení týkajúceho sa toho Marrákešského protokolu ste ako prvé začali citátom pána novinára Schutza z denníka SME, ktorý je financovaný Pentou, a povedali ste, že s ním súhlasíte. Ja len doplním, teda pre informáciu, že ako to, ako sa k tejto téme objektívne vyjadrujú tzv. tie mainstreamové médiá a aké hoaxy šíria na rozdiel od mnohých, mnohých tzv. alternatívnych médií, ktoré sa k tomu vyjadrili pravdivo. Tak prečítam vám, prečítam vám jeden článok z Denníka N, sekcia hoaxy a propaganda, 31. máj 2018, autor Vladimír Šnídl, to je asi šéfredaktor, Slovensko rozvráti Marrákešská deklarácia. Už týždne sa šíri hoax, na ktorý štát nevie reagovať. Nezáväzný dokument, ktorý si pred pár rokmi nik nevšimol, strašil užívateľov Facebooku, má exotický názov, týka sa migrantov a médiá si ju príliš nevšímali. Táto kombinácia stačila na to, aby vznikol hoax, ktorý už tri týždne ovláda slovenský Facebook. Ďalej sa píše, tento týždeň na marrákešskú vlnu nabehla facebooková stránka Zdroj, čo je premenovaná stránka Lubo Huďo Fanklub, zverejnila obrázok, kde sú vymenované povinnosti, ktoré údajne vyplývajú z Marrákešskej deklarácie. Obrázok má za dva dni okolo 3 000 zdieľaní, ľudia sa v komentároch predbiehajú nadávaním na politikov, ktorí zradili národ. Podľa projektu Blbec.online ide o momentálne tretí najúspešnejší dezinformačný príspevok za celý týždeň. Je teda principiálny nezmysel hovoriť o tom, že by Slovensku z deklarácie vyplývala nejaká povinnosť, a už vôbec nie, nemôže vyplývať záväzok presídľovať konkrétne počty ľudí k nejakému dátumu. To znamená, že toto bolo stanovisko Denníka N, ktorý sa označuje za, za mainstreomové médium a ktorý sa tvári, akože poskytuje objektívne spravodajstvo, pritom oni sami šíria najväčšie klamstvá a najväčšie hoaxy, a preto odporúčam všetkým ľuďom, pokiaľ chcú vedieť pravdu, nech počúvajú radšej alternatívne médiá: Slobodný vysielač, Info vojnu, Prehľad správ, Hlavné správy alebo iné veci.
Danko, Andrej, podpredseda NR SR (2024-01-23):
Pán poslanec Vančo.
Hort, Milan, podpredseda NR SR (2011-05-19):
Ďakujem, pán podpredseda. Zaujmite miesto určené pre navrhovateľov. A teraz dávam slovo spravodajkyni, ktorú určil navrhnutý gestorský výbor, ktorým je výbor pre sociálne veci, pani poslankyni Erike Jurinovej, aby nás uviedla do problematiky skrz úvodnú spravodajskú informáciu. Nech sa páči.
Ďuriš Nicholsonová, Lucia, podpredsedníčka NR SR (2018-05-17):
Pani poslankyňa Kaščáková, nech sa páči.
Blanár, Juraj, podpredseda NR SR (2021-11-02):
Na vaše vystúpenie sú dve faktické poznámky. Pán poslanec Suja ako prvý.
Budaj, Ján, poslanec NR SR (2017-12-06):
Vidím, že už je taký čas, keď trochu slabne už tá mozgová činnosť. Pán Tomáš, vy nesekundujete, vy napodobňujete Matoviča a to je veľká škoda. Lebo na toho Matoviča schopnosti nemáte, zostaňte radšej tým, čím ste. A pánovi Bugárovi na adresu pána Dostála. No, tak pán Bugár ako správny šéf proste ťahá horúce gaštany aj za svoju partiu a osobitne tým vydareným gaťafalšom s tým jedným eurom. Tým nás všetkých mimoriadne pobavil a vojde to do análov gaťafalšov. Takže to je bod pre pána Bélu Bugára.
Baška, Jaroslav, poslanec NR SR (2022-05-03):
Ďakujem veľmi pekne za slovo. Vlado, vo svojom vystúpení si sa zameral na to, čo Národná rada je, čo má znamenať pre občanov tejto krajiny, pre občanov demokratickej krajiny a že parlament je naozaj politickým kolbišťom, kde sa majú stretávať rôzne názory, majú sa tieto názory konfrontovať, vysvetľovať a je to aj o tej hodnotovej orientácii, ako si spomenul, že práve ten parlament, to ´parlé´ je teda z francúzštiny, znamená hovoriť. Hovorí aj o tej, o tých hodnotových orientáciách, ktoré majú jednotliví poslanci, a o tomto sa má rozprávať v Národnej rade Slovenskej republiky. Je, bohužiaľ, smutné to, že prvýkrát v histórii slovenského parlamentarizmu je v parlamente návrh na väzobné stíhanie poslanca, k tomu teda ešte opozičného poslanca, za to, čo hovoril o bývalých politikoch alebo súčasných politikoch, akými sú Igor Matovič, resp. bývalý prezident Andrej Kiska. To si myslím, že nepomáha tomu alebo nenasvedčuje tomu obrazu pred občanmi našej krajiny, ako má vyzerať tento parlament, akú slobodu parlamentarizmu máme mať. A ja som to hovoril aj v mojom vystúpení, že tento rok si pripomenieme 30. výročie Ústavy Slovenskej republiky a toto výročie bude tým pádom veľmi smutné, že takýmto spôsobom nedovolia opozičnému politikovi si robiť a plniť svoj poslanecký mandát v Národnej rade Slovenskej republiky.
Číž, Miroslav, poslanec NR SR (2010-07-08):
Sľubujem. (Potlesk.)
Hlina, Alojz, poslanec NR SR (2012-09-27):
Ďakujem pekne. Ja tiež fandím tomuto návrhu zákona, lebo môže čiastočne riešiť naozaj tú situáciu, ktorá častokrát v plastickom vyjadrení vyzerá tak, že tým chudákom niekto príde na x6-ke alebo na x5-ke povedať, že nemá peniaze, že počkajte, ešte, ale pritom už peniaze dávno dostal. Takže naozaj, niektorí majú na to žalúdok. Čiže toto je v poriadku. Ešte mi napadá jedna vec, že možno by stálo za to, keby sme sa vedeli dopracovať k takým údajom, alebo takú stránku spraviť, že vyhrali a nezaplatili, by možno stálo za to, žeby sme spravili, alebo niekto by spravil internetovú stránku, že kto všetko vyhral akú súťaž a následne nezaplatil. Možno by sme sa dozvedeli zaujímavé údaje a možno by to mohlo byť aj takým podporným návodom pri tom, že či tieto firmy majú nejaké právo sa zúčastňovať ďalších súťaží, ale tak chcem povedať, že fandím tomuto návrhu. Ďakujem
T. Galbavý, poslanec: (2007-09-18):
K otázke pána poslanca Bauera. Isteže Rudko, bol si primátorom, takže v samospráve sa vyznáš, ale za tým si stojím, už dnes majú samosprávy podľa nového zákona kompetenciu udeľovať a rozhodovať o udelení individuálnej licencie na prevádzkovanie hazardných hier prostredníctvom výherných automatov, okrem iného isteže aj stávkové kancelárie, to som nespochybnil. Takže a ešte dokonca viem, chodím na zastupiteľstvá samosprávy. Som o tom presvedčený, že už dnes samospráva má kompetenciu prostredníctvom VZN rozhodnúť o regulácii výherných prístrojov, herní a kasín. Isteže nemôže zakázať. Také právo do dnešného dňa neexistuje, ale regulovať do určitej miery áno. Ale ako som už povedal, neverím tomu, je to určitý konflikt s finančným výhľadom. Obec má príjem z týchto hazardných hier, a preto sa nikdy nedostane k tomu, aby takéto zákazy uskutočnila. Ďakujem.
Číž, Miroslav, podpredseda NR SR (2015-06-24):
S reakciou pán poslanec Blaha.
Muňko, Dušan, poslanec NR SR (2015-04-15):
Viete, vaše vystúpenie tuná tri roky, čo pozorujem, je vždycky kriminalizovanie pána ministra Počiatka, predtým kriminalizovanie pána ministra Vážneho. Jak ste nastúpili, hneď ste povedali, všetky projekty predražené. No, začali ste konať. Konali ste, samozrejmá vec, s vašimi ľuďmi, ktorí potom obdržali ešte zlaté padáky, ktoré prakticky ste im dali, ale vládnuť, resp. riadiť ministerstvo dopravy pán Figeľ nevedel a nevie. Bohužiaľ, nemôže vedieť, lebo nemá ani školy na to, aby mohol riadiť tak zložitý rezort, ako je doprava. Ja vám dám za pravdu, že pokiaľ sa týka stavebníctva, že to nie je posledných štyri-päť rokov. Problém, tak jak sa ťahá problém zdravotníctva, tak sa ťahá aj problém stavebníctva od roku 2000. Ostali na slovenskom trhu len tie firmy, ktoré, pretože boli podkapitalizované, ktoré zachránil zahraničný subjekt, to čo som tu už aj predtým povedal. A pokiaľ sa týka terajších veriteľov, ktorí sú, Váhostavu alebo ďalších stavebných firiem, my keď sme to mali na výbore, je váš predseda výboru hospodárskeho, kde som sa pýtal asociácie stavebných podnikateľov, prečo je stavebníctvo v takom stave, v akom je. Skoro všetky firmy na 90 % sú v červených číslach. Vy to veľmi dobre viete. Ten istý problém bol, či to je v stavebníctve, alebo je to v železničnej doprave, kde zákon, tak ako je nastavený prakticky, a nehovoriac o tom, že viete aj to, že firmy sa dohadovali, spravili kartrovú dohodu, pretože jednoducho keď súťažili tie ceny, ktoré boli vysúťažené, nepokrývali náklady. A ja som nechcel teraz nikoho urážať... (Prerušenie vystúpenia časomerom.)
Droba, Juraj, poslanec NR SR (2012-10-24):
Pán kolega Brocka, pri všetkej úcte k vám ako človeku, nemôžem váš príspevok do rozpravy označiť ináč ako slovami blúznenie a magorstvo. To je naozaj nemysliteľné, čo tu vy navrhujete. (Výkriky v sále.) Prečo vypichujete...? Poprosím o kľud, poprosím o kľud. (Výkrik z pléna poslanca Júliusa Brocku: To si od vás vyprosujem!)
Ivan, Miroslav, poslanec NR SR (2018-03-13):
Ďakujem za slovo. Vážený pán predsedajúci, v súlade s § 95 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov za skupinu poslancov a so súhlasom všetkých spolupredkladateľov beriem späť návrh zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov (tlač 859).
Baláž, Radovan, poslanec NR SR (2018-12-05):
Ďakujem za slovo. V rozprave vystúpil jeden poslanec, ale nebol podaný žiadny pozmeňujúci návrh. Budeme, pán predsedajúci, hlasovať o bodoch zo spoločnej správy, a to o bodoch 1 až 37, s odporúčaním gestorského výboru schváliť.
Laššáková, Jana, podpredsedníčka NR SR (2014-11-09):
Pán poslanec Duchoň.
Kollár, Boris, predseda NR SR (2022-12-20):
Prosím, prezentujme sa a hlasujeme. (Hlasovanie.) Prítomných 135 poslancov, za 24, proti 31, zdržalo sa 77, nehlasovali 3. Uvedený návrh sme neschválili a konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme v prerušenom rokovaní v druhom čítaní o návrhu poslancov Kremského a Kuriaka na vydanie zákona, ktorým sa dopĺňa zákon č. 24/2006 Z. z. o posudzovaní vplyv na životné prostredie. Je to tlač 1253, bod 92 programu. O slovo sa hlási pán minister Budaj. Súčasne prosím Petra Kremského, aby zaujal miesto určené pre navrhovateľov a spoločného spravodajcu z výboru pre pôdohospodárstvo a životné prostredie poslanca Jána Szőllősa, aby zaujal miesto určené pre spravodajcov. (Opätovné otvorenie rokovania o návrhu poslancov Národnej rady Slovenskej republiky Petra Kremského a Milana Kuriaka na vydanie zákona, ktorým sa dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 1253.)
M. Číž, podpredseda NR SR: (2006-08-04):
(Hlasovanie.) Prítomných je 108 poslancov, za návrh 73 poslancov, proti 1 poslanec, zdržalo sa 34 poslancov, nehlasovalo 0 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k ďalšiemu hlasovaniu, teda k hlasovaniu o návrhu predsedu Národnej rady na pridelenie tohto návrhu výborom a na určenie gestorského výboru, ako aj určenie lehoty na jeho prerokovanie. Prosím spravodajcu, aby uviedol hlasovanie.
Kočiš, Eduard, poslanec NR SR (2022-05-20):
Veľmi pekne ďakujem za slovo, pán predsedajúci. Pán minister Sulík, veľmi pekne ďakujem za vašu rozpravu a dá sa s ňou iba súhlasiť. To som vás možno prekvapil, ale naozaj s touto vašou rozpravou môžem iba súhlasiť. Pretože adresnosť aj v prípade poberania prídavku na dieťa, aj v poberaní daňového bonusu by mala byť naozaj iba zrkadlom toho, že ten, kto je chudobný, treba mu pomôcť viac, ten, kto je bohatý, ten takú pomoc nepotrebuje. V tom mám úplne jasno. Treba rozlišovať pracujúceho, nepracujúceho rodiča. Pretože ten, kto naozaj vytvára hodnoty a pre tento štát je prínosom, by mal byť aj správnym spôsobom zo strany štátu ohodnotený a malo by sa mu dať nejaké vyššie postavenie v tejto spoločnosti, ako človeku, ktorý naozaj, netvrdím, že pre štát nie je prínosom, určite nejakým prínosom je, ale patričné hodnoty nevytvára a neodvádza štátu to, čo štát do tohto človeka investuje. Čo sa týka nášho, nemôžem povedať že poslaneckého klubu, ale nášho zoskupenia poslancov, ktorí sme členmi hnutia REPUBLIKA, môžem zodpovedne naozaj povedať, že tento osemnásťstranový dokument, vy ste ho dostali v utorok, my sme ho dostali dve hodiny pred rokovaním vo štvrtok. Čiže naozaj je tam toľko nášľapných mín a toľko problémov, že v žiadnom prípade to nemôžeme ako poslanci hnutia REPUBLIKA podporiť a posunúť ďalej. Pretože tak ako sme hlasovali, aby sa to neposunulo v skrátenom legislatívnom konaní ďalej, tak jednoducho tento názor máme a nie je nám to v žiadnom, žiadnym iným spôsobom presvedčené, že by sme tento názor mali meniť. V žiadnom prípade to krúžkovné, ktoré je tu tak ospevované, že je to pomoc rodinám, ja nie som proti žiadnej pomoci rodine, práve naopak. Ale toto nie je systematický, toto nie je udržateľný krok. Vytvoriť skoro 500 pracovných pozícií, vytvoriť aplikáciu za deväť miliónov eur, tých všetkých ľudí treba živiť, tých všetkých ľudí treba nejakým spôsobom zabezpečiť, no toto je jednoducho podľa mňa choré.
Zmajkovičová, Renáta, podpredsedníčka NR SR (2012-06-21):
Pán poslanec Galko, je ďalším ústne prihláseným do rozpravy. Nech sa páči, máte slovo.
Kollár, Boris, predseda NR SR (2022-10-18):
Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jozefovi Hlinkovi.
Bugár, Béla, podpredseda NR SR (2018-02-08):
Pán poslanec Tomáš.
Laššáková, Ľubica, ministerka kultúry SR (2019-04-04):
Ďakujem pekne za slovo. Vážený pán predsedajúci, vážené panie poslankyne, páni poslanci, Slovensko sa dlhodobo profiluje ako podporovateľ politiky otvorených dverí NATO a rozširovanie Európskej únie... (Prerušenie vystúpenia predsedajúcim.)
Grendel, Gábor, podpredseda NR SR (2022-11-09):
Pán poslanec Ondrej Dostál.
M. Rehák, poslanec: (2009-06-24):
Pán predseda, dajte, prosím, hlasovať o uznesení Národnej rady, ktoré tvorí súčasť spoločnej správy. Odporúčanie gestorského výboru je správu schváliť.
P. Hrušovský, predseda NR SR: (2003-11-05):
Nech sa páči, pán poslanec.
Paška, Pavol, predseda NR SR (2013-09-05):
(Hlasovanie.) 141 prítomných, 133 bolo za, 8 sa zdržali. Návrh sme pridelili výborom a určili lehotu na prerokovanie. Ďakujem pekne, pán predseda výboru. Odhlasovali sme, dámy a páni, dva prerokované body. Pán poslanec Pollák? Procedurálny návrh? Nech sa páči.
Karahuta, Jaroslav, poslanec NR SR (2023-03-15):
Ďakujem pekne za slovo, pán predsedajúci. Čo sa týka pripomienky pani Zemanovej, poslankyne Zemanovej, nestraším, konštatujem a upozorňujem a jednoznačne pokiaľ nebude obec alebo verejná sprá... samospráva súčasťou takéhoto konania, nie je možné takýto dokument podporiť. Veď našou snahou by malo byť decentralizácia, presun tých rôznych kompetencií z centra hlavného mesta na obce, lebo len vďaka tej decentralizácii a účasti samospráv sa rozvíjajú ostatné štáty Európskej únie. V každom rozvinutom štáte Európskej únie je dôraz kladený na samosprávy a na ich kompetencie až po ústredné orgány štátnej správy, vlastne len kontrolujú a potvrdzujú, či to je zosúladené v rámci národného alebo medzinárodného legislatívneho procesu. Takže to určite nie. A tú vyhlášku mám pred sebou, to je stiahnuté z toho, čo bolo podané, podané v Národnej rade, takže hovorím, nestraším, ale nemôžme, nemôžme preberať, sa vrátim k tomu poľnohospodárstvu, poľnohospodárom niečo, čo im patrí, pretože potom ten chudák poľnohospodár už nielen to, sa nevie zorientovať, že ako má postupovať v tých základných poľnohospodárskych operáciách, ale ešte bude tlačený a ešte bude obmedzovaný nejaký ďalšími zákonmi. To nie je správne, to nie je správne. Poľnohospodár sa má riadiť poľnohospodárskou politikou, toto má byť súčasťou územného konania a stavebného konania a tak ďalej, ale nemôžme donekonečna vyrábať nové a nové monštra papierov, aby sme, aby sme cez zákony regulovali absolútne celý chod, to je v rozpore a nakoniec aj s vašou filozofiou slobody a solidarity ľudí. Buďme solidárni a buďme aspoň trošku slobodní, alebo hlavne zodpovední a myslím, že ten zákon akože môže prejsť, ale musíme ho upraviť.
Fico, Robert, poslanec NR SR (2010-10-21):
Pán podpredseda, dávam procedurálny návrh, aby hlasovací lístok bol upravený podľa abecedy. (Potlesk.)
Pellegrini, Peter, predseda NR SR (2024-02-08):
Prezentujme sa a hlasujme o bode č. 66 pozmeňujúceho návrhu pána poslanca Galka a Grendela. (Hlasovanie.) Prítomných 140, za 30, proti 77, zdržalo sa 33. Tento bod sme neschválili.
Jurinová, Erika, podpredsedníčka NR SR (2013-03-13):
Poprosím aj správu k druhému zákonu.
Číž, Miroslav, doterajší podpredseda NR SR (2010-07-08):
Pán poslanec Róbert Madej.
Grendel, Gábor, podpredseda NR SR (2020-03-24):
Kolegyne, kolegovia, skôr, ako dám slovo pánovi poslancovi Mizíkovi, chcem vás veľmi pekne poprosiť, aby ste počúvali svojich kolegov, je to naozaj minimálna úcta k ich práci. Pán poslanec Mizík, nech sa páči.
Tomanová, Viera, poslankyňa NR SR (2015-09-24):
Ďakujem veľmi pekne, pán predsedajúci. Chcem sa ospravedlniť, ale mala som aj riadne zasunutú kartu, aj som hlasovala pri predchádzajúcom hlasovaní za, ale ma vykázalo ako neprítomnú. Neviem to pochopiť. Ďakujem.
Ledecký, Vladimír, poslanec NR SR (2024-01-19):
Ďakujem pekne za slovo. Ďakujem pekne pani poslankyni za vystúpenie. Postrehol som, že aj vo vašom vystúpení, tam ste sa venovali tak viacej dvom veciam. Jednak, jedna vec bolo zneužitie strateného legislatívneho konania, o ktorom sme tu už toľko narozprávali, že aj človek neznalý veci, už je tak zorientovaný v tom, že už môže nastúpiť na ministerstvo a realizovať tie medzirezortné pripomienkovania. Ale skôr by ma zaujalo to zneužitie alebo, alebo obava zo zneužitia eurofondov, lebo naozaj my na Slovensku máme už veľké skúsenosti zo zneužívania eurofondov, dokonca bola odobratá certifikácia eurofondov týkajúcich sa pôdohospodárstva, a to je, to je také konanie, že keď už naozaj tá Európska únia, tá Európska prokuratúra a všetky tie jej organizácie hovoria, že tento Augiášov chliev už sa nedá vyčistiť, tak vtedy ho treba zrušiť a certifikovať ho nanovo. Nám hrozilo, že tie eurofondy nám bude vyplácať nejaká iná krajina, ktorá, ktorá bola certifikovaná, Rakúsko alebo Česko, a ale na poslednú, naozaj na poslednú chvíľu sa tá certifikácia nová získala, aby sme ju mohli robiť. A dneska keď pozeráme na súdy, kto tam na tie súdy chodí s, so spreneverou týchto eurofondov, tak uvidíme tam aj pána podpredsedu Danka, vidíme tam bývalú ministerku, bývalú ministerku pôdohospodárstva, takže vidíme, že to siaha veľmi vysoko, a preto je logicky, že majú eminentný záujem, aby sa to všetko zahladilo a najlepšie zahladí, že sa skrátia premlčacie lehoty, a tým sa to vyrieši.
M. Číž, podpredseda NR SR: (2007-09-04):
Teraz má slovo pani poslankyňa Nachtmannová.
Dolinková, Zuzana, ministerka zdravotníctva SR (2023-11-22):
Dobrý deň. Vážený pán podpredseda, vážené panie poslankyne, vážení páni poslanci, vláda Slovenskej republiky predkladá vládny návrh zákona, ktorým sa mení a dopĺňa zákon o kategorizácii ústavnej zdravotnej starostlivosti, s cieľom posunúť lehotu na vydanie rozhodnutí o podmienenom zaradení nemocníc prvej úrovne a špecializovaných nemocníc do siete z 31. decembra 2022 na 31. decembra 2023, inak môže byť vážne narušená kontinuita a dostupnosť zdravotnej starostlivosti v niektorých oblastiach Slovenska. Od 1. januára 2024 sa spustí zoznam čakajúcich poistencov pre účel zberu a vyhodnotenia dát. Návrh zákona však nevyhnutne posúva dátum, odkedy si bude môcť poistenec nárokovať úhradu plánovanej zdravotnej starostlivosti u nezmluvného poskytovateľa zdravotnej starostlivosti alebo v zahraničí v prípade nesplnenia časovej lehoty na plánovaný výkon. Súbeh spustenia zoznamu čakajúcich poistencov spoločne s týmto nárokom poistenca je v aplikačnej praxi technicky a procesne nevykonateľný. Vážený pán podpredseda, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem veľmi pekne.
Grendel, Gábor, podpredseda NR SR (2020-12-03):
Máte na dlhšie ten pozmeňovák?
Paška, Pavol, predseda NR SR (2013-09-17):
Pán predseda výboru Jarjabek.
Fedor, Martin, poslanec NR SR (2013-03-21):
Ďakujem za slovo. Dovolím si krátku reakciu na odpoveď pána ministra obrany na moju interpeláciu pod č. 22, tak ako je uvedené v tomto prerokovávanom, v prerokovávanej tlači. Vážený pán minister, ďakujem za, chcem poďakovať za odpoveď. Pýtal som sa totiž na spoločné vystúpenie pána ministra obrany s pánom ministrom Richterom v januári tohto roku o cvičeniach nezamestnaných na Lešti za viac ako milión eur. Na vašej spoločnej, vašej spoločnej tlačovej konferencii sa vtedy dostala veľká publicita. A vyznelo to tak – a tak to bolo prezentované – ako začiatok, pilotný projekt nejakej dobrovoľnej vojenskej služby. Sám som vtedy odpovedal na množstvo e-mailov, otázok novinárov, čo to je, ako to je, ako to má byť, ako to bude. Aby som bol úprimný, celkom mi odľahlo, že ste vo svojej odpovedi uviedli na pravú mieru mediálne šumy, teda že – a citujem z vašej odpovede: „Spomínaný projekt z dielne rezortu práce nemá s navrhovaným systémom dobrovoľnej vojenskej služby aktívnych záložných síl nič spoločné.“ Koniec citátu. Horšia správa, pravdaže, je – a toho som sa tiež obával –, že tu teda máme zrejme do činenia s akousi novou formou neslávne známych sociálnych podnikov z dielne ministerstva práce, sociálnych vecí a rodiny. V tomto konkrétnom prípade za viac ako 30 miliónov v starých korunách pre 150 nezamestnaných. A, samozrejme, s otáznym či žiadnym pozitívnym efektom na nezamestnanosť. Toto však už je mimo vašej kompetencie, takže len zopakujem, ďakujem aspoň za to, že do toho nebudú nejako trvalo zatiahnuté aj Ozbrojené sily Slovenskej republiky.
Poliačik, Martin, poslanec NR SR (2013-12-18):
Ďakujem, pán predseda. Chvíľku som sa pohrával s tým, že by som tú Tichú noc dal ja, však ja som ako dieťa v tých kostoloch spieval, ale obávam sa, že by som nenasadil tóninu, ktorú by vedel chytiť zbytok pléna, takže to nebudem skúšať. Každopádne, každopádne ja musím povedať, že to mladé dievča, ktoré tu bolo, pre mňa je svojím spôsobom hrdinkou, lebo ja som odjakživa mal rád rebelov. A keď niekto dokáže pred plným parlamentom povedať, že bez ohľadu na to, aké je ročné obdobie, ja rád spievam pesničky také, ktoré sa mi páčia, tak to má u mňa človek aspoň akože minimálne, minimálne ako. Samozrejme, bolo by lepšie, keby bol dievčaťu niekto povedal na začiatku: Milá moja, bolo by dobré, keby si spievala koledy. Ale že jej niekto nepovedal, tak to, čo tu predviedla, u mňa má veľké plus. Toľko k tomu. K téme. Nadviažem na to, čo ja som v podstate chcel nadviazať vo faktickej poznámke, len som sa nestihol vtedy prihlásiť, lebo som nemal zasunutú kartu. Chcel som nadviazať na to, čo hovoril Richard Sulík. Samozrejme, že, že ako liberáli by sme mali, mali v prvom rade dbať na to, že, že treba neregulovať podnikateľské prostredie, zároveň je potrebná ochrana spotrebiteľov. Nájsť medzi tým nejaký balans by malo byť vždycky otázkou toho, že, že kde tá čiara bude nakreslená. Dnes večer, keby sme boli stále parlamentom, tak by sme sa o tejto téme bavili ďalej, ale toto už nie je parlament, toto je už iba chvost za, chvost za kométou. Takže ja iba zopakujem, čo som dnes už raz povedal. Dnes bola z parlamentu urobená slúžka strany a vlády. Dnes výrazne utrpela parlamentná demokracia na Slovensku. Dnes sa stal ten moment, keď všetko v tomto štáte sa podriaďuje jedinej veci, a budeme to vidieť od začiatku roka každý deň, že všetko, najvyšší ústavní činitelia, činnosť vlády, výstupy vlády, činnosť parlamentu, dokonca prítomnosť ľudí ako predseda NKÚ a predseda najvyššieho súdu, títo všetci budú slúžiť jedinej veci – prezidentskej kandidatúre Roberta Fica. Nie je dobrý koniec roku. A v tom, čo som hovoril vo vinši, všetkým obyvateľom Slovenska zopakujem ešte raz, dúfam, že takto o rok parlament opäť bude parlamentom. Parlamentom, ktorý má kontrolovať vládu, parlamentom, ktorému nediktuje časový harmonogram premiér, a že parlamentná demokracia sa opäť stane parlamentnou demokraciou a nebude to premiérskou pseudodemokraciou, akú nám dnes predviedla vládna strana SMER. Ďakujem veľmi pekne.
Ježík, Jozef, poslanec NR SR (2018-11-28):
Ďakujem. Pán predsedajúci, teraz, prosím, dajte hlasovať o návrhu pána poslanca Mariana Kotlebu.
Jurinová, Erika, podpredsedníčka NR SR (2012-07-03):
Pán poslanec Érsek.
Puci, Robert, poslanec NR SR (2018-12-04):
Ďakujem pekne. V rozprave vystúpil jeden poslanec. Nebol podaný žiaden návrh. Preto, pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods.3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2009-04-29):
Ešte na úvod krátke vysvetlenie posunutia hlasovania. Na grémiu, ktoré sa uskutočnilo pred obedom, sme sa dohodli, že pokiaľ sa program 35. schôdze prerokuje do 17.00 hodiny, budeme hlasovať o 17.00 hodine, ak nie, určím nový termín hlasovania. Pani podpredsedníčka nebola na rokovaní grémia. A keď program skončil o 17.04 hodine, chcela dať okamžite hlasovať. Preto som požiadal o to krátke  posunutie, aby sme sa mohli dostaviť všetci do rokovacej sály. Takže teraz už budeme hlasovať. Takže pán poslanec Bobrík bude teraz uvádzať hlasovanie v druhom čítaní o návrhu poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických  nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov . Je to tlač 882.
Kollár, Boris, predseda NR SR (2022-12-02):
Prosím, prezentujme sa a hlasujeme. Ešte šesť hlasovaní. (Hlasovanie.) Prítomných 118, za 73, proti 9, zdržalo sa 35, nehlasoval 1. Konštatujem, že Národná rada schválila navrhnuté uznesenie. Pokračujeme hlasovaním o návrhu uznesenia k správe osobitného kontrolného výboru na kontrolu činnosti Slovenskej informačnej služby a o stave použitia informačno-technických prostriedkov za I. polrok 2022, tlač 1194. Dávam slovo predsedovi tohto výboru poslancovi Mariánovi Saloňovi a prosím ho, aby hlasovanie uviedol. (Hlasovanie o návrhu uznesenia k správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby a o stave použitia informačno-technických prostriedkov za I. polrok 2022 , tlač 1194.)
J. Kužma, poslanec: (2002-02-05):
I. Presperín, podpredseda NR SR: Pán poslanec, ale sme v treťom čítaní a budeme hlasovať o návrhu zákona ako o celku, čo mohol predložiť aj predsedajúci, samozrejme, ale chcel som požiadať vás, aby bolo jasné, kto bol spravodajcom. O všetkých týchto bodoch sme predsa hlasovali už na predchádzajúcej schôdzi. Môžeme sa vrátiť do druhého... Prosím, aby ste predložili návrh hlasovania o zákone ako o celku!
Bugár, Béla, podpredseda NR SR (2011-03-30):
Ďakujem. Otváram rozpravu a pýtam sa, kto sa hlási do rozpravy. Ako jediný pán poslanec Zajac. Končím možnosť prihlásiť sa do rozpravy. Pán poslanec, nech sa páči, máte slovo.
Suja, Miroslav, poslanec NR SR (2021-05-11):
Ďakujem za slovo, pán podpredseda. Milan Mazurek práve povedal, že toto nie je zákon proti Igorovi Matovičovi. Ale áno, toto nie je naozaj zákon proti Igorovi Matovičovi. Kolegovia z koalície, hlavne z OĽANO, vy ho tu obdivujete, chválite, dávate ho na nejaký piedestál, tak sa nemusíte báť, keby podstúpil tieto psychotesty, že sa potvrdí, že je blázon. Potom nebudete mať problém, lebo takýto dokonalý a obdivovaný človek podľa vás nemôže byť blázon, tak nemôžte mať problém zahlasovať za takýto zákon. Ja ináč obdivujem ochranku ústavných činiteľov, ako toto dokáže zvládať. Tam musí byť taká fluktácia, že to nie je možné, lebo ja keby som mal tohto blázna voziť, a jeden deň chytá nervy, druhý deň mi plače alebo o hodinu na to plače, potom sa, vykrikuje, že on za to nemôže, že on chce pomôcť celému Slovensku, však tí chalani to už nezvládajú. Oni hovoria, že keby sa tam piati-šiesti nestriedali, takže sú v tom Wagnerovom ústave aj oni. Tak skúsme pomôcť aj im, kolegovia. Však ide o dobro pre nás všetkých. Vy vyvrátite to, že on nie je blázon, my budeme vidieť, že máme vo vláde samých normálnych ľudí, a potom sa nebude nikto môcť vyhovárať, že, aha, ten Matovič je blázon alebo ten Naď je blázon a tak. Takže verím, že pri hlasovaní budete chcieť dobre pre Slovensko, a nie pre niekoho z Trnavy.
Laššáková, Jana, podpredsedníčka NR SR (2013-11-26):
Pán poslanec Hlina, nech sa páči.
Žitňanská, Jana, poslankyňa NR SR (2013-03-26):
Ďakujem veľmi pekne. Ja by som chcela zareagovať na tú časť, keď pán poslanec Kuffa hovoril o prilbách, o povinnosti nosiť prilby. Ja som presvedčená ako matka troch detí, že je to v prospech tých detí, keď majú tú prilbu. Takéto zákony, ako už aj povedal pán poslanec Bugár, sú platné aj v iných krajinách, nie preto, aby obmedzovali, ale práve preto, aby ochránili to, čo je najcennejšie. A to je zdravie. Tiež sú povinné detské sedačky nie preto, aby sa nimi niekoho šikanovalo alebo aby sa robili navyše nejaké náklady, ale práve kvôli bezpečnosti. Rovnako sú tak aj bezpečnostné pásy. Čiže ja by som naozaj to nespájala s týmto zákonom alebo s týmto návrhom pána poslanca Škripeka. A je mi ľúto, že predpoludním neprešiel návrh kolegov zo strany MOST – HÍD, aby aj u nás na Slovensku deti povinne nosili tieto prilby. Ďakujem.
Danko, Andrej, predseda NR SR (2017-04-07):
Pán poslanec Vašečka.
Chaban, Ivan, poslanec NR SR (2011-02-11):
Ďakujem pekne, pán predsedajúci. Vážené dámy, páni, predkladám spravodajskú správu k vládnemu návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov (tlač 250), v prvom čítaní. Výbor Národnej rady Slovenskej republiky pre zdravotníctvo svojím uznesením č. 36 z 9. februára 2011 ma určil za spravodajcu k vládnemu návrhu zákona. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Skrátené legislatívne konanie k predmetnému návrhu zákona bolo schválené uznesením z 11. februára 2011. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev a v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku o tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 11. februára 2011 č. 246 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby určené výbory predmetný vládny návrh zákona prerokovali ihneď. Pán predsedajúci, skončil som, otvorte, prosím, rozpravu.
V. Veteška, podpredseda NR SR: (2004-05-12):
Pán minister, ďakujem. Pán spravodajca, ďakujem. Budeme pokračovať v rokovaní prvým čítaním o vládnom návrhu zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov . Vládny návrh zákona ste dostali ako tlač č. 633. Návrh na jeho pridelenie na prerokovanie výborom máte v rozhodnutí č. 677. Prosím podpredsedu vlády a ministra spravodlivosti Slovenskej republiky pána Daniela Lipšica, aby návrh zákona uviedol.
Goga, Pavol, poslanec NR SR (2018-10-23):
Prosím, pán podpredseda, dajte teraz hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Zároveň, že za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú uvedený návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Hrnčiar, Andrej, podpredseda NR SR (2016-06-21):
Ďakujem. S reakciami na faktické poznámky pán poslanec Viskupič.
Hrnčiar, Andrej, podpredseda NR SR (2019-11-27):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Mihál.
V. Veteška, podpredseda NR SR: (2004-01-23):
Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 95/2000 Z. z. o inšpekcii práce a o zmene a doplnení niektorých zákonov v znení zákona č. 231/2002 Z. z. Návrh zákona ste dostali ako tlač č. 522. Návrh na jeho pridelenie výborom máte v rozhodnutí č. 530. Dávam slovo pánovi poslancovi Novotnému, aby za skupinu poslancov návrh zákona uviedol.
Kotleba, Marian, poslanec NR SR (2018-11-28):
„My, hlavy štátov a vlád a vysokí predstavitelia, ktorí sa stretli v Maroku 10. a 11. decembra 2018, opätovne potvrdzujúc Newyorskú deklaráciu pre utečencov a migrantov a odhodlaní významne prispieť k posilneniu spolupráce v oblasti medzinárodnej migrácie vo všetkých jej rozmeroch, sme prijali tento Globálny rámec pre bezpečnú, riadenú a legálnu migráciu.“ O žiadnych pripomienkach tam nie je ani slovo, o ničom, o žiadnych výhradách, o ničom, jednoducho všetci tí, ktorých štáty tam budú iba na prezenčnej listine tohto, tohto zvratku podpísaní, tak s tým jednoducho budú súhlasiť. To znamená, naozaj, ako povedala Natália Grausová, ak niekto za Slovenskú republiku tam pôjde, dopúšťa sa vlastizrady, a keď to spraví s tým, že vie, že je proti tomu skoro celý parlament, verím, že aj vláda sa proti tomu postaví, tak sa to inak hodnotiť nedá. Ale keď vidíte mediálne vyhlásenie už aj premiéra dnes, už sa to pomaličky začína otáčať. Bolo by dobre, keby možno niekto, jednoducho z tejto pozície sa nedá ustúpiť, z tejto pozície, že za Slovensko tam nikto ísť nemôže.
Laurenčík, Milan, podpredseda NR SR (2021-10-27):
Ďakujem, pani poslankyňa. Prosím, zaujmite miesto pre spravodajcu. Ja teraz otváram rozpravu, do ktorej som dostal písomnú prihlášku, za poslanecký klub SaS sa prihlásil pán poslanec Radovan Kazda a ako jednotlivý rečník si, pán poslanec Miloš Svrček. Pán poslanec Kazda, nech sa páči, máte slovo.
Bugár, Béla, podpredseda NR SR (2019-09-10):
Prezentujme sa a hlasujme. (Hlasovanie.) Prítomných 143, za 95, proti 11, zdržalo sa 37 poslancov. Návrh sme schválili. Ďalej.
Kollár, Boris, predseda NR SR (2022-10-06):
Je to ešte raz, je to, je to tlač 1176. (Ruch v sále. Predsedajúci telefonuje služobným telefónom.) Nakoľko mal pán poslanec Čepček, ktorý stále vyrušuje, námietku, tak bude pokračovať teraz pán poslanec.
B. Bugár, podpredseda NR SR: (2006-02-02):
(Hlasovanie.) Prítomných je 137 poslancov, za 85, proti 1, zdržalo sa 51. Návrh sme schválili.
Fronc, Martin, poslanec NR SR (2012-09-19):
Pán minister, môžem vás pozdraviť? Aj tu, dobre. Môžem? Ďakujem, pán predseda. Ja, myslím si, že budem mať vážne výhrady, ale na druhej strane sme tu deklarovali, že je to naozaj vážny vecný spor. Prvé, čo by som rád povedal na začiatku, že možnože už som viackrát tie výhrady, ktoré teraz poviem, povedal, ostatné v diskusnej relácii v televízii s pánom ministrom, ale na druhej strane staré latinské príslovie hovorí, že repetitio est mater sapientiae, opakovanie je matka múdrosti a hádam trochu zmúdrieme. Aj v tejto veci je tu viacej problémov, jeden vidím v tom, že jednoducho na výbore pán minister povedal, že je tento návrh, model zákona odsúhlasený aj, alebo vyrokovaný s Konferenciou biskupov Slovenska vzhľadom na platnú medzinárodnú zmluvu, ktorá je nad zákonmi, je to typ takzvanej prezidentskej zmluvy. Následne bola reakcia KBS-ky, že to tak nie je a že rozpor trvá. A rozmýšľal som aj o tom, že by som dal návrh, aby sme prerušili rokovanie, pokiaľ sa tieto veci istým spôsobom nevyjasnia, nevyriešia, ale priznám sa, tu je toľko rokovacích novotvarov, ktoré tu prebiehajú, a ja som dosť konzervatívny, ja by som bol rád, keby sme dodržiavali pravidlá aj rokovací poriadok, čiže neurobím to. Tie výhrady, ktoré zaznievajú, pokladám za vážne. To nie je len to, že je to istým spôsobom masívna kampaň, ktorá chodí a ktorá nám aj znepríjemňuje život.
Kollár, Boris, predseda NR SR (2020-09-22):
Ďakujem. Než otvorím rozpravu, s dvomi procedurálnymi návrhmi, pani poslankyňa Cigániková. (Reakcia z pléna.) Potom. Dobre, otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skon... (Reakcia z pléna.) Pardon. Nikto. Vyhlasujem všeobecnú rozpravu za skončenú. Chce sa k rozprave za... chce k rozprave zaujať stanovisko navrhovateľ? Nie. Ďakujem. Chce sa vyjadriť k rozprave spravodajca? Nie. Ďakujem. Prerušujem rokovanie o tomto bode programu. Hlasovanie, pristúpime k hlasovaniu v prvom čítaní o vládnom návrhu zákona, ktorým sa mení, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 (tlač 249). Dávam slovo predsedovi navrhnutého gestorského výboru pre financie a rozpočet poslancovi Mariánovi Viskupičovi, aby uviedol hlasovanie. (Hlasovanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov a ktorým sa menia a dopĺňajú niektoré zákony , tlač 249.)
Viskupič, Marián, poslanec NR SR (2023-03-30):
Ďakujem pekne. Keďže sme neschválili body z informácie, prosím, pán predseda, teraz dajte hlasovať o podanom pozmeňujúcom a doplňujúcom návrhu pána poslanca Cmoreja.